Ավետիք Իշխանյանը քաղբանտարկյալներին բաժանեց երկու խմբի: Առաջին խմբում տեսնում է «խղճի բանտարկյալներին», որոնց թվում առանձնացրեց ժիրայր Սելֆինյանին, Գևորգ Սաֆարյանին, Սամվել Բաբայանին, Կարո Եղնուկյանին, Հայկ Կյուրեղյանին՝ նշելով, որ նրանց անհապաղ պետք է ներում շնորհվի: Մյուս խմբում «Սասնա Ծռերն են», որոնց նույնպես Իշխանյանը հնարավոր է համարում անվանել քաղբանտարկյալ, բայց այլ հարց է տեսնում այստեղ. «Նրանց պետք է ոչ թե արդարացնել, այլ ինչ-որ ձևով ազատել, իսկ ոստիկանների մահվան մեջ մեղադրվողների գործում պետք է անպայման լինի դատավարություն՝ հանգամանքների բացահայտումով և համապատասխան պատժով»,- ասաց նա: